62021CO0627_INF
Uznesenie Súdneho dvora (siedma komora) z 2. mája 2022 –Administraţia Judeţeană a Finanţelor Publice SibiuaDirecţia Generală Regională a Finanţelor Publice Braşov
(vec C‑627/21) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Harmonizácia daňových právnych úprav – Spoločný systém dane z pridanej hodnoty (DPH) – Smernica 2006/112/ES – Odpočet dane zaplatenej na vstupe v súvislosti s nadobudnutím, výstavbou a zmenou nehnuteľností – Zrušenie identifikácie zdaniteľnej osoby pre DPH z vlastného podnetu – Úprava pôvodne vykonaného odpočtu – Odpoveď na prejudiciálnu otázku, ktorú možno jednoznačne vyvodiť z judikatúry“
Harmonizácia daňových právnych predpisov – Spoločný systém dane z pridanej hodnoty – Odpočet dane zaplatenej na vstupe – Úprava pôvodne uplatneného odpočítania dane – Neuvedenie zdaniteľných transakcií v daňových priznaniach k DPH – Zrušenie identifikácie zdaniteľnej osoby pre DPH z vlastného podnetu – Vnútroštátna právna úprava stanovujúca povinnosť upraviť pôvodne vykonané odpočítanie dane – Nevyvrátiteľná domnienka používania tovaru na iné účely ako na ekonomické činnosti – Neprípustnosť
(Smernica Rady 2006/112, články 16, 184, 186 až 188 a článok 192)
(pozri bod 30 a výrok)
Výrok
Články 16, 184, 186 až 188 a 192 smernice Rady 2006/112/ES z 28. novembra 2006 o spoločnom systéme dane z pridanej hodnoty sa majú vykladať v tom zmysle, že bránia vnútroštátnej právnej úprave a praxi, ktoré ukladajú zdaniteľnej osobe, ktorej bola zrušená identifikácia pre daň z pridanej hodnoty (DPH) za určité obdobie z dôvodu neuvedenia zdaniteľných plnení v jej daňových priznaniach k DPH podaných počas šiestich po sebe nasledujúcich mesiacov, povinnosť vykonať úpravu DPH na vstupe odpočítanej v súvislosti s nadobudnutím investičného majetku bez toho, aby táto zdaniteľná osoba mohla preukázať splnenie hmotnoprávnych podmienok práva na odpočet z dôvodu, že existuje nevyvrátiteľná domnienka, že zdaniteľná osoba použila tento tovar na iné účely ako na ekonomické činnosti.
(
1
)	Ú. v. EÚ C 191, 10.5.2022.